

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KVALIFIKĀCIJAS SISTĒMAS

"Vēja turbīnu piegāde un uzturēšana"

**NOLIKUMS**

**ID Nr. AS "Latvenergo" 2024/28**

###### Satura rādītājs

[1. Ievads 3](#_Toc188257130)

[2. Kvalifikācijas sistēmas priekšmets: 3](#_Toc188257131)

[3. Pasūtītājs, Pārzinis 3](#_Toc188257132)

[4. Kvalifikācijas sistēmas uzturētājs 3](#_Toc188257133)

[5. Kontaktpersona 3](#_Toc188257134)

[6. Informācijas un Kvalifikācijas sistēmas nolikuma saņemšana 3](#_Toc188257135)

[7. Piegādātāju kvalifikācijas prasības 4](#_Toc188257136)

[8. Pieteikuma noformējums un saturs 6](#_Toc188257157)

[9. Pieteikumu iesniegšanas kārtība 7](#_Toc188257158)

[10. Pieteikumu izskatīšana 7](#_Toc188257159)

[11. Piegādātāju izslēgšana no Kvalifikācijas sistēmas 7](#_Toc188257160)

[12. Fizisko personu datu apstrāde 7](#_Toc188257161)

[13. Citi noteikumi 8](#_Toc188257162)

[Pielikums Nr. 1 9](#_Toc188257163)

[Pielikums Nr. 2 11](#_Toc188257164)

# Ievads

Akciju sabiedrība "Latvenergo" uzaicina Piegādātājus[[1]](#footnote-2) iesniegt pieteikumus to iekļaušanai kvalifikācijas sistēmā "Vēja turbīnu piegāde un uzturēšana" (turpmāk – "Kvalifikācijas sistēma"). Kvalifikācijas atlases priekšmets ir vēja turbīnu piegāde, izbūve, testēšana, nodošana ekspluatācijā un uzturēšana.

AS "Latvenergo" Kvalifikācijas sistēmas mērķis ir atlasīt un uzturēt kvalificētu piegādātāju sarakstu, kas nodrošinātu *Latvenergo* koncernā ietilpstošām kapitālsabiedrībām iespēju operatīvi, labā kvalitātē un ar atbilstošām garantijām saņemt nepieciešamās piegādes un pakalpojumus no kvalificētiem piegādātājiem, un kura dalībnieki tiks uzaicināti piedalīties *Latvenergo* koncernā ietilpstošo kapitālsabiedrību rīkotajās iepirkuma procedūrās.

Piedalīšanās atlases procedūrā Kvalifikācijas sistēmas izveidei notiek uz vienlīdzīgiem noteikumiem komercsabiedrībām vai piegādātāju apvienībām, kas izveidotas saskaņā ar Komerclikumu un, kas dibinātas saskaņā ar to izcelsmes valsts normatīvajiem aktiem, neatkarīgi no viņu valstiskās piederības, kuras vēlas sniegt šajā nolikumā norādītos pakalpojumus.

# Kvalifikācijas sistēmas priekšmets[[2]](#footnote-3):

* 1. Vēja turbīnu piegāde un uzturēšana.

Vēja turbīnu piegāde un uzturēšana ietver sekojošus darbus:

- piegādes ceļa izpēte un sagatavošana,

- komponenšu piegāde līdz vēja parka teritorijai,

- vēja turbīnu izbūve (neietver pamatu, pievadceļu izbūvi),

- testēšana un nodošana ekspluatācijā,

- uzturēšana.

# Pasūtītājs, Pārzinis

AS "Latvenergo"
Vienotais reģ. Nr.: 40003032949
PVN maksātāja Nr.: LV40003032949
Adrese: Pulkveža Brieža iela 12, Rīga, LV-1230
Kredītiestāde: AS "SEB banka", kods: UNLALV2X
Konta Nr.: LV24UNLA0001000221208

# Kvalifikācijas sistēmas uzturētājs

AS "Latvenergo"

# Kontaktpersona

AS "Latvenergo" Iepirkumu un loģistikas funkcijas iepirkumu projektu vadītāja Ivonna Iļjenko, tālr.: +371 67728063, e-pasts: ivonna.iljenko@latvenergo.lv.

# Informācijas un Kvalifikācijas sistēmas nolikuma saņemšana

* 1. Organizatoriska rakstura informāciju iespējams saņemt, sazinoties ar nolikuma 5.punktā norādīto kontaktpersonu.
	2. Kvalifikācijas sistēmas nolikums (turpmāk – "Nolikums"), Nolikuma grozījumi un cita informācija par Kvalifikācijas sistēmu ir publiski pieejama AS "Latvenergo" tīmekļa vietnē [www.latvenergo.lv](http://www.latvenergo.lv) sadaļā "Kvalifikācijas sistēmas".
	3. Kvalifikācijas sistēmai nav noteikts ilgums.
	4. Piegādātāji var iesniegt pieteikumus to iekļaušanai Kvalifikācijas sistēmā visā Kvalifikācijas sistēmas uzturēšanas laikā.
	5. Komunikācija ar Pasūtītāju Kvalifikācijas sistēmas jautājumos notiek, izmantojot Nolikuma 5.punktā norādīto kontaktinformāciju vai AS "Latvenergo" Elektronisko iepirkumu sistēmā (turpmāk – "LEIS"), atbilstoši tās instrukcijai.

# Piegādātāju kvalifikācijas prasības

# Piegādātājs netiek kvalificēts, ja izpildās vismaz 1 (viens) no Sabiedrisko pakalpojumu sniedzēju iepirkumu likuma (turpmāk – "SPSIL") 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktiem kandidātu izslēgšanas iemesliem.

# Nolikuma 7.1.punkts tiek papildināts ar šādu izslēgšanas nosacījumu – Pasūtītājs ar jebkādiem atbilstošiem līdzekļiem var pierādīt, ka Piegādātājs ir pārkāpis Latvijas Republikas vai Eiropas Savienības normatīvos aktus vides, sociālo vai darba tiesību jomā, darba koplīgumu, ģenerālvienošanos vai prasības, kas noteiktas zemāk minētajās starptautiskajās konvencijās:

# - 1930. gada Piespiedu darba konvencija (ILO konvencija Nr. 29);

# - 1957. gada Konvencija par piespiedu darba izskaušanu (ILO konvencija Nr. 105);

# - 1958. gada Konvencija par diskrimināciju darba un nodarbošanās jomā (ILO konvencija Nr. 111);

# - 1973. gada Minimālā vecuma konvencija (ILO konvencija Nr. 138);

# - 1999. gada Bērnu darba ļaunāko formu konvencija (ILO konvencija Nr. 182).

# Piegādātāju izslēgšanas iemesli tiks pārbaudīti SPSIL 48. pantā noteiktajā kārtībā.

# Kvalificēto piegādātāju sarakstā tiek iekļauti Piegādātāji, kuri atbilst šādiem nosacījumiem:

# Piegādātājam, visiem personālsabiedrības biedriem (ja pieteikumu iesniedz personālsabiedrība) vai visiem piegādātāju apvienības dalībniekiem (ja pieteikumu iesniedz piegādātāju apvienība) jābūt reģistrētiem Latvijas Republikas Uzņēmumu reģistra Komercreģistrā vai citā Piegādātāja saimnieciskai darbībai atbilstošā reģistrā, (vai līdzvērtīgā reģistrā ārvalstīs, ja attiecīgās valsts normatīvie akti paredz reģistrāciju) atbilstoši attiecīgās valsts normatīvo aktu prasībām.

# Piegādātājs ir reģistrēts NATO, Eiropas Savienības vai Eiropas Ekonomikas zonas dalībvalstī.

# Piegādātāja patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis.

# Piegādātājs ir informēts, ka sarunu ar kvalificēto piegādātāju prasībās tiks iekļauts nosacījums, ka Piegādātājs pakalpojuma nodrošināšanai izmanto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.

# Gadījumā, ja Piegādātājam neizpildās Nolikuma 7.3.2., 7.3.3., 7.3.4. punktos noteiktās prasības, tad Pasūtītājam no kompetentās valsts drošības iestādes jāsaņem atbilstošs atzinums par iespējamo, turpmāko sadarbību ar Piegādātāju. Ja kompetentās valsts drošības iestādes atzinums par Piegādātāju vai pieteikumu būs negatīvs, Piegādātājs netiek kvalificēts.

# Piegādātāja vidējais gada finanšu apgrozījums (neto apgrozījums) par iepriekšējiem 3 (trim) noslēgtajiem pārskata gadiem ir ne mazāks par 300 000 000 EUR (trīs simti miljoni *euro*) gadā. Ja Piegādātājs ir reģistrēts vēlāk, tad Piegādātāja finanšu apgrozījumam jāatbilst iepriekš noteiktajai prasībai attiecīgi īsākā laika periodā.

# Ja pieteikumu iesniedz personālsabiedrība vai piegādātāju apvienība vai, ja Piegādātājs balstās uz citu personu saimnieciskajām un finansiālajām iespējām, Nolikuma 7.3.6.punkta prasību kopumu jāizpilda vismaz 1 (vienam) personālsabiedrības biedram, ja Piegādātājs ir personālsabiedrība, vai piegādātāju apvienības dalībniekam, ja Piegādātājs ir piegādātāju apvienība, vai personai, uz kuras saimnieciskajām un finansiālajām iespējām kandidāts balstās, attiecīgi uzņemoties solidāro atbildību par iepirkuma līguma izpildi.

# Piegādātājs iepriekšējo 4 (četru) gadu laikā (līdz pieteikumu iesniegšanas dienai) ir īstenojis vismaz 3 (trīs) projektus, kur katrā to tām uzstādījis (nodevis ekspluatācijā) vismaz 5 (piecas) vēja turbīnas ar atsevišķo turbīnu jaudu vismaz 5,5 MW. Iekārtām ir jāatbilst ES tīkla kodeksa prasībām.

# Piegādātājam iepriekšējo 5 (piecu) gadu laikā (līdz pieteikumu iesniegšanas dienai) ir pieredze savu uzstādīto turbīnu, neatkarīgi no to jaudas, uzturēšanu (*Long-term maintenance and service agreement*)[[3]](#footnote-4). Norādītājā laika periodā Piegādātājam ir izpildīti vai ir aktīvi vismaz 2 (divi) turbīnu uzturēšanas līgumi kuros Piegādātājs ir veicis turbīnu apkalpošanu vismaz 15 (piecpadsmit) gadu periodā no turbīnu nodošanas ekspluatācijā.

# Piegādātājs ir tiesīgs balstīties uz citu Piegādātāju iespējām neatkarīgi no savstarpējo attiecību tiesiskā rakstura. Šādā gadījumā Piegādātājs, kas iesniedzis pieteikumu, to, ka visā Kvalifikācijas sistēmas darbības laikā tā rīcībā būs nepieciešamie resursi, Pasūtītājam pierāda, iesniedzot attiecīgo piegādātāju apliecinājumu vai vienošanos par sadarbību.

# Ja Piegādātāja vārdā pieteikumu iesniedz tā filiāle, tad kvalifikācijas prasības jāizpilda mātes uzņēmumam, jo filiāle nevar patstāvīgi uzņemties saistības kā tiesību subjekts, bet tikai Piegādātāja vārdā.

* 1. Pasūtītājs (un, ja attiecināms, arī Eiropas Komisija) pārbaudīs, vai uz Piegādātāju (un attiecīgajām personām), nav attiecināms Eiropas Parlamenta un Padomes Regulā (ES) Nr. 2022/2560 par ārvalstu subsīdijām, kas izkropļo iekšējo tirgu (turpmāk – "Regula ES) Nr. 2022/2560") 4.pantā noteiktais.

Ja ir izpildīti nosacījumi par finansējuma paziņošanu saskaņā ar Regulas (ES) Nr. 2022/2560 28. panta 1. un 2. punktu, Piegādātājs (un attiecīgās personas) paziņo Pasūtītājam par visu ārvalstu finansējumu, kā noteikts Regulas (ES) Nr. 2022/2560 28. panta 1. punkta b) apakšpunktā. Visos pārējos gadījumos Piegādātājs (un attiecīgās personas) deklarācijā norāda visu saņemto ārvalstu finansējumu un apstiprina, ka saņemtais ārvalstu finansējums nav jāpaziņo saskaņā ar Regulas (ES) Nr. 2022/2560 28. panta 1. punkta b) apakšpunktu. Informācija sniedzama, veicot attiecīgo atzīmi Nolikuma pielikumā Nr.1 un, ja attiecināms (ja ir saņemts ārvalstu finansējums un saskaņā ar Regulā (ES) Nr. 2022/2560 noteikto par to ir jāziņo), aizpildot Eiropas Komisijas nodrošināto tiešsaistes FS-PP veidlapu: https://ecas.ec.europa.eu/cas/oauth2/authorize?client\_id=t1KKSzzsbv0UZOQzJJfxAfN30XrIMJv6qlwRA90MNZjWLPC1tbXTujJtLATkVR3aPCIsDb8nf6hGOnbDpehO6jm-jpJZscgsw0K7Fv5KOSFdnG&redirect\_uri=https%3A%2F%2Fwebgate.ec.europa.eu%2Fdf%2Fclient&response\_type=id\_token&scope=openid%20email%20profile%20hr&state=15a60193b73b481091b9eac5c4b9186a&nonce=bef426b71f1044f69997173293695db0&req\_cnf=eyJrdHkiOiJFQyIsImNydiI6IlAtMjU2IiwieCI6ImRMLTNLR0tyTExybEZhOEJlMjNXWjk3OXJSeDlJS3pjRkVaVzlKOUFYN2siLCJ5IjoieFVvam1NRVl1VE5ibXlPRTJ0X2VjcC1CcjJaNVBvTGhEa1RYb3ZHblA1USJ9. Paziņojumu vai deklarāciju iesniedz divas reizes, vispirms kopā ar dalības pieteikumu un pēc tam kā atjauninātu paziņojumu vai atjauninātu deklarāciju kopā ar iesniegto piedāvājumu vai galīgo piedāvājumu.

Regula (ES) Nr. 2022/2560: <https://eur-lex.europa.eu/legal-content/LV/TXT/?uri=CELEX%3A32022R2560>

# Pieteikuma noformējums un saturs

* 1. Piegādātājs sagatavo un iesniedz pieteikumu saskaņā ar Nolikuma prasībām, kā arī ņemot vērā Latvijas Republikā spēkā esošos normatīvos aktus.
	2. Pieteikums jāiesniedz elektroniski LEIS, ievērojot šādas Piegādātāja izvēles iespējas:
		1. izmantojot LEIS piedāvātos rīkus, aizpildot minētajā sistēmā sagatavotās formas;
		2. pievienojamos dokumentus sagatavojot ārpus LEIS, un augšupielādējot sistēmas attiecīgajos laukos sagatavotos *pdf, word, excel, edoc* dokumentus.
	3. Pieteikumu paraksta (apstiprina) Piegādātāju pārstāvēt tiesīgā persona, nepieciešamības gadījumā pievienojot pārstāvību apliecinošu dokumentu (piemēram, pilnvaru).
	4. Piegādātājs, iesniedzot pieteikumu LEIS, apliecina atbilstību Nolikuma 7.punktā noteiktajām kvalifikācijas prasībām.
	5. Nolikums ir sagatavots latviešu un angļu valodās.
	6. Pieteikumam un citām pieteikuma daļām, jābūt sagatavotam un iesniegtam latviešu vai angļu valodā. Piegādātāja iesniegtais pieteikums var būt arī citā valodā, bet tādā gadījumā tam jābūt pievienotam tulkojumam latviešu vai angļu valodā ar noteikumu, ka, interpretējot pieteikumu, attiecīgais tulkojuma teksts latviešu valodā ir prioritārs.
	7. Piegādātāja kvalifikācijas atbilstības novērtēšanai, Piegādātājam **jāiesniedz sekojoši dokumenti:**
		1. Pieteikums, atbilstoši LEIS norādītajai informācijai;
		2. Informācija, saskaņā ar Nolikuma 7.punktā noteikto;
		3. Piegādātājam, kura kvalifikācija atbilst visām Nolikuma 7.punktā norādītajām kvalifikācijas prasībām, ja Piegādātājs ir reģistrēts vai tā pastāvīgā dzīvesvieta ir ārpus Latvijas, saskaņā ar SPSIL 48. panta piektās daļas 2. punkta (a) apakšpunktu, jāiesniedz ārvalsts kompetentas institūcijas izziņa, kas apliecina, ka uz ārvalstīs reģistrētu Piegādātāju nav attiecināmi SPSIL 48. panta otrās daļas 1., 2., 4., 5. un 6. punktā minētie izslēgšanas iemesli.
	8. Pasūtītājs var pieprasīt no Piegādātāja skaidrojumus un/vai papildus precizējošu informāciju tā kvalifikācijas novērtēšanai.
	9. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Piegādātājs uzrāda iesniegto dokumentu oriģinālus vai iesniedz apliecinātas kopijas.
	10. Ārvalstu Piegādātāji ir tiesīgi iesniegt no Nolikuma 8.punktā noteiktajiem dokumentiem atšķirīgus dokumentus, ja tie apliecina Nolikuma 8.punktā prasīto informāciju un tos izsniegušas attiecīgas ārvalstu institūcijas, iestādes vai personas, kas saskaņā ar Piegādātāja reģistrācijas valsts normatīvajiem aktiem ir tiesīgas to darīt.
	11. Piegādātājs, lai apliecinātu, ka tas atbilst Nolikumā noteiktajām atlases prasībām, saskaņā ar SPSIL 56.pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu[[4]](#footnote-5). Tas jāiesniedz arī par katru personu, uz kuras iespējām Piegādātājs balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, bet, ja Piegādātājs ir personu apvienība – par katru tās dalībnieku.
	12. Ja Piegādātājs, kura kvalifikācija atbilst Nolikuma prasībām, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām atlases prasībām, Pasūtītājs pirms lēmuma pieņemšanas par Piegādātāja atbilstību kvalifikācijas prasībām, pieprasa iesniegt dokumentus, kas apliecina Piegādātāja atbilstību Piegādātāja atlases prasībām.

# 9. Pieteikumu iesniegšanas kārtība

9.1. Pieteikumi jāiesniedz LEIS - https://eis2.latvenergo.lv/users/sign\_up.

9.2. Pieteikumu iesniegšanai netiek noteikts konkrēts termiņš, un tos var iesniegt visā Kvalifikācijas sistēmas uzturēšanas laikā.

# 10. Pieteikumu izskatīšana

10.1. Iesniegtie pieteikumi tiek izskatīti kvalifikācijas novērtēšanas komisijas sēdēs bez Piegādātāju pārstāvju piedalīšanās.

10.2. Piegādātājs var tikt iekļauts kvalificēto piegādātāju sarakstā, ja tā kvalifikācija atbilst visām Nolikuma 7. punktā norādītajām kvalifikācijas prasībām.

10.3. Lēmums par Pieteikuma iesniedzēja atbilstību Kvalifikācijas sistēmai tiks pieņemts 4 (četru) mēnešu laikā pēc pieteikuma iesniegšanas. Nepieciešamības gadījumā kvalifikācijas novērtēšanas komisija ir tiesīga termiņu pagarināt līdz 6 (sešiem) mēnešiem, ievērojot SPSIL 55. panta sestajā daļā noteikto kārtību.

10.4. Gadījumā, ja komisija konstatē, ka Piegādātājs nav iesniedzis visus Nolikuma 8. punktā prasītos dokumentus vai arī to saturs neatbilst Nolikuma prasībām, komisija aptur pieteikuma izskatīšanu līdz papildu dokumentu saņemšanai. Piegādātājs, pēc papildu dokumentu pievienošanas, pieteikumu var iesniegt atkārtotai izskatīšanai.

10.5. Par atbilstību kvalifikācijas prasībām vai pieteikuma noraidīšanu pieteikuma iesniedzēji tiek informēti elektroniski, nosūtot informāciju uz LEIS Piegādātāja norādīto e-pastu. Noraidīšanas iemesli tiek izskaidroti, pamatojoties uz Kvalifikācijas sistēmā noteiktajām kvalifikācijas prasībām.

# 11. Piegādātāju izslēgšana no Kvalifikācijas sistēmas

11.1. Kvalifikācijas sistēmas komisija jebkurā brīdī var izslēgt Piegādātāju no kvalificēto piegādātāju saraksta, ja tiek konstatēts, ka Piegādātāja kvalifikācija neatbilst kādai no Nolikuma [7.](#_Pretendentu_kvalifikācijas_prasības) punktā norādītajām kvalifikācijas prasībām.

11.2. Par nodomu izslēgt Piegādātāju no kvalificēto piegādātāju saraksta Kvalifikācijas sistēmas uzturētājs rakstveidā, norādot iemeslus, informē Piegādātāju vismaz 10 (desmit) dienas pirms komisijas lēmuma par izslēgšanu pieņemšanas datuma.

# 12. Fizisko personu datu apstrāde

12.1. Aktuālie Pasūtītāja fizisko personu datu apstrādes nosacījumi pieejami: <https://latvenergo.lv/lv/personas-datu-apstrades-principi/personas-datu-apstrades-principi-organizejot-cenu-aptaujas> .

# 13. Citi noteikumi

13.1. Ja nepieciešams, kvalifikācijas novērtēšanas komisija var papildināt vai mainīt Nolikumu. Nolikuma aktuālā versija pieejama AS "Latvenergo" tīmekļa vietnē [www.latvenergo.lv](http://www.latvenergo.lv).

13.2. Piegādātāji tiek iekļauti kvalificēto piegādātāju sarakstā **uz termiņu - 3 (trīs) gadi** no lēmuma par Piegādātāja iekļaušanu kvalificēto piegādātāju sarakstā pieņemšanas dienas.

13.3. Piegādātājs netiek iekļauts kvalificēto piegādātāju sarakstā, ja Piegādātājs ir iesniedzis nepatiesu informāciju viņa kvalifikācijas novērtēšanai vai vispār nav sniedzis prasīto informāciju.

13.4. Beidzoties Nolikuma 13.2.punktā norādītajam termiņam, Piegādātājs **savlaicīgi** (vismaz 4 (četrus) mēnešus pirms termiņa beigām) iesniedz jaunu pieteikumu, bet kvalifikācijas novērtēšanas komisija veic viņa kvalifikācijas atbilstības izvērtēšanu, un lemj par termiņa pagarināšanu vai Piegādātāja izslēgšanu no kvalificēto piegādātāju saraksta. **Ja jauns pieteikums kvalifikācijas turpināšanai savlaicīgi netiks iesniegts, Piegādātājs pēc norādītā kvalifikācijas termiņa no kvalificēto piegādātāju saraksta tiks izslēgts.**

13.5. Līgumu un citu dokumentu aprites ātruma veicināšanai, Piegādātāji, kuri tiks iekļauti kvalificēto piegādātāju sarakstā, aicināti nodrošināt iespēju parakstīt dokumentus ar drošu elektronisko parakstu.

13.6. Piegādātājam, kurš ir iekļauts kvalificēto piegādātāju sarakstā, ir pienākums 2 (divu) darba dienu laikā no izmaiņu brīža informēt kvalifikācijas sistēmas komisiju par izmaiņām Piegādātāja uzņēmumā vai kvalifikāciju apliecinošajos dokumentos, kuru rezultātā nevar tikt izpildītas Nolikumā noteiktās Piegādātāju kvalifikācijas prasības, kā arī par izmaiņām paraksttiesīgo personu vai patieso labuma guvēju sastāvā.

13.7. Piegādātāji tiek aicināti savlaicīgi sniegt informāciju par izmaiņām (un veikt izmaiņas LEIS), kas Piegādātāja kvalifikācijas termiņa laikā notikušas komercsabiedrībā). Iesniedzot jaunu informāciju, Piegādātājs apstiprina spēkā esošās informācijas pareizību un spēkā esamību.

13.8. Piegādātājs, kurš ir iekļauts kvalificēto piegādātāju sarakstā, piedāvājuma neiesniegšanas gadījumā, apņemas sniegt argumentētu pamatojumu par nepiedalīšanās iepirkuma procedūrā iemesliem.

13.9. Piegādātājs ir informēts, ka saņems uzaicinājumus iesniegt piedāvājumus iepirkumu procedūrās Kvalifikācijas sistēmas ietvaros.

**Pielikumā:**

1. Informācija par Piegādātāju.
2. Formas informācijai par Piegādātāja pieredzi un/vai personālu.

# Pielikums Nr. 1

**Informācija par Piegādātāju**

*(Piegādātājs informāciju sniedz AS "Latvenergo" elektroniskajā iepirkumu sistēmā, aizpildot sistēmā sagatavotās formas)*

1. Iesniedzot pieteikumu AS "Latvenergo" elektroniskajā iepirkumu sistēmā (turpmāk – "LEIS"), Piegādātājs piesaka savu dalību AS "Latvenergo" uzturētajā kvalifikācijas sistēmā "Vēja turbīnu piegāde un uzturēšana" (turpmāk – "Kvalifikācijas sistēma").
2. Iesniedzot pieteikumu LEIS, Piegādātājs apliecina, ka:
	1. ir iepazinies ar Piegādātāju atlases noteikumiem, izprot un ar šī pieteikuma iesniegšanu pilnībā akceptē tos;
	2. apņemas neveikt krāpnieciskas un koruptīvas darbības iepirkumu procesā, ievērot konkurenci regulējošo normatīvo aktu prasības, neiesaistīties konkurenci ierobežojošos darījumos un nepieļaut interešu konflikta situācijas savstarpējā sadarbībā;
	3. uz mums, kā Piegādātāju, mūsu valdes vai padomes locekļiem, patieso labumu guvējiem, pārstāvēttiesīgām personām vai prokūristiem vai personām, kuras ir pilnvarotas pārstāvēt mūsu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē noteiktā līguma izpildi;
	4. piekrīt Kvalifikācijas sistēmas Nolikuma noteikumiem, atzīst tos par sev saistošiem un piekrīt tos izpildīt;
	5. piekrīt Kvalifikācijas sistēmas komisijas vai oficiālas kompetentas iestādes pārbaudei, lai konstatētu un novērtētu darbu veikšanas iespējas un kvalitātes nodrošināšanas pasākumus mūsu uzņēmumā;
	6. pievienotie dokumenti, kas veido pieteikumu, un visas pieteikumā sniegtās ziņas ir patiesas;
	7. apņemas ievērot Kvalifikācijas sistēmas noteikumus visā ar Pasūtītāju noslēgto līgumu izpildes laikā, tai skaitā, līgumsaistību izpildē iesaistīt personālu, kas ir norādīts kvalifikācijas pieteikumā un par kuru sniegta visa nepieciešamā informācija un apstiprināta tā atbilstība Kvalifikācijas sistēmas Nolikuma prasībām;
	8. (Ārvalstu piegādātājs) piekrīt, ka pēc sarunu ar kvalificētajiem piegādātājiem rezultātā piešķirtā Līguma noslēgšanas, reģistrēties kā nodokļu maksātājs Latvijas Republikā, ja tas būs nepieciešams atbilstoši normatīvo aktu prasībām.
3. Piegādātājs apņemas nekavējoties informēt Kvalifikācijas sistēmas komisiju par izmaiņām, kuru rezultātā komercsabiedrība vairs neatbilst Kvalifikācijas sistēmas Nolikumā noteiktajām piegādātāju kvalifikācijas prasībām, un apzinās, ka nepatiesas informācijas sniegšanas gadījumā var tikt izslēgts no Kvalifikācijas sistēmas, zaudējot tiesības tikt kvalificētam trīs gadus pēc šāda fakta konstatēšanas.
4. Piegādātājs sniedz sekojošu informāciju:

Komersanta nosaukums

Komersanta reģistrācijas numurs

Komersanta juridiskā adrese

Komersanta biroja adrese

Komersanta tālruņa numurs

Komersanta e-pasts

Komersanta vadītājs

Kontaktpersona darbam ar LEIS

Kontaktpersona (vārds, uzvārds un/vai amats)

Kontaktpersonas tālruņa numurs

Kontaktpersonas e-pasts

Komersanta patiesā labuma guvējs/-i

Apstiprinātāja e-pasts

1. Piegādātājs, iesniedzot pieteikumu LEIS, uzņemas pilnu atbildību par iesniegto dokumentu komplektāciju, tajos ietverto informāciju, noformējumu, atbilstību nolikuma prasībām.
2. Iesniedzot pieteikumu LEIS, Piegādātājs apliecina, ka sniegtā informācija un dati ir patiesi.
3. Piegādātājs apliecina, ka tam (un, ja attiecināms, tā attiecīgajām personām) (*atzīmēt atbilstošo izvēles rūtiņu ar "X*):

 [ ]  **ir saņemts** ārvalstu finansējums Eiropas Parlamenta un PadomesRegulas (ES)Nr. 2022/2560 par ārvalstu subsīdijām, kas izkropļo iekšējo tirgu izpratnē;

[ ]  **nav saņemts** ārvalstu finansējums Eiropas Parlamenta un PadomesRegulas (ES)Nr. 2022/2560 par ārvalstu subsīdijām, kas izkropļo iekšējo tirgu izpratnē.

# Pielikums Nr. 2

**Forma I**

**Informācija par Piegādātāja pieredzi** \*

Piegādātājs iepriekšējo 4 (četru) gadu laikā (līdz pieteikumu iesniegšanas dienai) ir īstenojis vismaz 3 (trīs) projektus, kur katrā to tām uzstādījis (nodevis ekspluatācijā) vismaz 5 (piecas) vēja turbīnas ar atsevišķo turbīnu jaudu vismaz 5,5 MW. Iekārtām ir jāatbilst ES tīkla kodeksa prasībām (Nolikuma 7.3.7.punkts)\*\*.

|  |  |  |  |  |
| --- | --- | --- | --- | --- |
| **Nr.****p.k.** | **Projekta nosaukums, kurā uzstādītas vēja turbīnas** | **Piegādes apraksts, apjoms (uzstādīto (nodoto ekspluatācijā) vēja turbīnu skaits, turbīnu jauda MW)** | **Līguma uzsākšanas, pabeigšanas****gads/ mēnesis** | **Uzņēmums, kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Piegādātājam iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

**Forma II**

**Informācija par Piegādātāja pieredzi** \*

Piegādātājs iepriekšējo 5 (piecu) gadu laikā (līdz pieteikumu iesniegšanas dienai) ir pieredze savu uzstādīto turbīnu, neatkarīgi no to jaudas, uzturēšanu (*Long-term maintenance and service agreement*). Norādītājā laika periodā Piegādātājam ir izpildīti vai ir aktīvi\*\* vismaz 2 (divi) turbīnu uzturēšanas līgumi kuros Piegādātājs ir veicis turbīnu apkalpošanu vismaz 15 (piecpadsmit) gadu periodā no turbīnu nodošanas ekspluatācijā (Nolikuma 7.3.8.punkts)\*\*\*.

|  |  |  |  |  |
| --- | --- | --- | --- | --- |
| **Nr.****p.k.** | **Projekta nosaukums, kurā īstenota vēja turbīnu uzturēšana** | **Uzturēšanas darbu apraksts, apjoms** | **Līguma uzsākšanas, pabeigšanas****gads/ mēnesis** | **Uzņēmums, kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Piegādātājam iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja norādītais līgums vēl ir izpildē (nav vēl izpildīts), jāiesniedz atsauksme par līguma izpildi.

\*\*\* Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

#

1. Piegādātājs – fiziskā vai juridiskā persona vai šādu personu apvienība jebkurā to kombinācijā, kas attiecīgi piedāvā veikt būvdarbus, piegādāt preces vai sniegt pakalpojumus. Piegādātāji netiek sadalīti kategorijās. [↑](#footnote-ref-2)
2. Šajā punktā minētie pakalpojumi atbilst šādām EK Kopējās publiskās iepirkuma vārdnīcas (CPV) kodu grupām: 31121300 Vēja enerģijas ģeneratori, 31121330 Vēja turbīnu ģeneratori, 31121331 Turbīnu rotori, 31121340 Vēja enerģijas ģeneratoru komplekss, 42112400 Turbīnu iekārtas, 45315200 Ar turbīnām saistīti darbi, 51133000 Turbīnu uzstādīšanas pakalpojumi [↑](#footnote-ref-3)
3. "*Long-term maintenance and service agreement" tulkojums latviešu valodā- ilgtermiņa apkopes un uzturēšanas līgums* [↑](#footnote-ref-4)
4. Veidlapas forma pieejama: <http://espd.eis.gov.lv/>  Kamēr ESPD rīkam norit tehniskie uzturēšanas darbi alternatīvi ESPD rīki pieejami šeit: <https://espd.eop.bg/espd-web/> vai <https://espd.uzp.gov.pl/> [↑](#footnote-ref-5)